  Майя Бывальцева Удмуртиысь Кун Кенешын элькунын улӥсь калыкъёслэн лулчеберетъя ваньбурлыктэм (нематериальной) кылёссы сярысь катӵектос дасяны кутскизы. Выль кат со кылёсэз шараян, утён, эскерон, кутон но вӧлмытон удысын кылдӥсь кусыпъёсты радъялоз. Со сярысь улосвыл парламентлэн пресс-службаез ивортӥз. Удмуртиын лулчеберетъя ваньбурлыктэм кылёс туж узыр, сое утьыны но азинтыны кулэ. Дасяськись катӵектос элькунмес туризм ласянь но синмаськымон карыны луонлык сётоз Татьяна Ишматова, Удмуртилэн Кун Кенешысьтыз тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн тӧроезЛулчеберетъя ваньбурлыктэм кылёс пӧлы пыры быгато йылолъёс, возьматонъёс, тодонлыкъёс но быгатонлыкъёс, озьы ик соосын герӟаськем инструментъёс, арбериос, артефактъёс но лулчеберет интывылъёс, кудъёсыз калыклы тодмо но историын но лулчеберетын нимысьтыз инты басьто. Со объектъёсъя реестр кылдытыны чакламын. Озьы ик катӵектосэ ваньбурлыктэм кылёсэз тодӥсьёслы но утисьёслы дурбасьтон, чеберлыко киужъёсын вырыны луонлыкъёс кылдытон, лулчеберет огазеяськонъёслы юрттэт сётон амалъёсты гожтыны малпало. Тодэ вайытом, Удмуртиын фольклоръя но этнографияя огъя сайт кылдытон борды кутскизы. Нош Ижкарын южтолэзь ӵоже «Ваньмыз кутске айшетысен» адӟытон ужалоз.  Тегъёс: Лулчеберет Ижкар Удмуртия КунКенеш ТатьянаИшматова йӧслыкъёс йылолъёс  